કાશ્મીરનું ટૂરિઝમ ભાંગી પડ્યું છે તોય લડવા-ઝઘડવાના પૈસા ઠલવાયા કરે છે. એ વાતનો ખ્યાલ હતો કે આતંકવાદીઓ પોતાની સાથે સૂકો મેવો રાખતા હોય છે, પણ કાશ્મીરના સૂકા મેવાના વેપારીઓનો પૈસો આતંકવાદમાં જાય છે એ જાણ્યું ત્યારે બત્તી થઈ કે આ મિલીભગત દેખાય એના કરતાં વધારે વિસ્તરેલી છે. એક સમયે સ્વર્ગ ગણાતી કાશ્મીરની ધરતી નર્ક બની ગઈ છે. હાશને બદલે હાય વવાતી હોય એ ધરતી અંતે વાંઝણી થાય. શયદાનો શેર તંતોતંત લાગુ પડે છે.